Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: és melegvíz-szolgáltatás 1997. október 1-jétõl érvényes díjtételeirõl szóló 11/1997. (VII. 3.) számú rendelet (a továbbiakban: Ör.2.) és a 9/1999. (VII. 1.) számú rendelet
Paragraph Index: 1782

3. Az indítvány megalapozott. Ahogyan azt az Alkotmánybíróság az 1122/B/1996. AB határozatában hangsúlyozta, „az önkormányzat a díjfizetés alapja meghatározásánál is nagyfokú önállósággal rendelkezik. Mivel azonban — törvényi felhatalmazás alapján — szerzõdéses jogviszony elemét szabályozza, tiszteletben kell tartania a polgári jog olyan általános alapelvét, mint a szolgáltatás és ellenszolgáltatás egyenértékûségének követelményét. (Ptk. 201. §)”. (ABH 1997, 856, 860.) Az Alkotmánybíróság a sérelmezett önkormányzati rendeletben foglaltak elbírálásakor azt vizsgálta, hogy megfelel-e ennek a követelménynek az a megoldás, amely a használati meleg víz megállapításához kizárólag a lakás fûtött alapterületét veszi alapul.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes